Ο **Χένρι Τσαρλς Μπουκόβσκι** (*Heinrich Karl Bukowski*, 16 Αυγούστου 1920 — 9 Μαρτίου 1994) ήταν Γερμανός-Αμερικανός ποιητής και συγγραφέας, που έζησε κυρίως στο Λος Άντζελες. Έγραψε πάνω από 50 βιβλία, καθώς και πολλά μικρότερα κομμάτια, και έχει αναγνωριστεί ως πολύ σημαντικός για το είδος του, ενώ συχνά αναφέρεται από πολλούς συγγραφείς και ποιητές ως μεγάλη επιρροή. Στα ελληνικά το όνομά του προφέρεται σωστά "Μπουκόβσκι" και όχι "Μπουκόφσκι" [αγγλ.] ηχητική σύζευξη του "wsk".

Η Ζωή του
---------

### Τα παιδικά και τα σχολικά του χρόνια

το Λος Άντζελες της Καλιφόρνιας
Ο Τσαρλς Μπουκόβσκι γεννήθηκε στις 16 Αυγούστου του 1920, στη γερμανική πόλη Άντερναχ *(Andernach)*. Η μητέρα του ήταν Γερμανίδα και ο πατέρας του ένας Πολωνο-Αμερικάνος στρατιώτης, ο οποίος ήταν μέλος της στρατιωτικής δύναμης που είχε παραμείνει στη Γερμανία μετά τον Α΄ Παγκόσμιο Πόλεμο. Η οικογένεια μετανάστευσε στο Λος Άντζελες όταν ο Τσαρλς ήταν μόλις δύο ετών, ένα μέρος που τον επηρέασε πάρα πολύ στα γραπτά του.

Ο πατέρας του Τσαρλς αναφέρεται συχνά κι από τον ίδιο ως αρκετά βίαιος και στενόμυαλος άνθρωπος. Προσπαθούσε να είναι απόλυτα νομοταγής, και αποπειράθηκε να εμφυτεύσει στον γιο του τα δικά του ιδανικά, ώστε εκείνος να γίνει ένα παραγωγικό και ωφέλιμο μέλος της κοινωνίας. Συχνά ήταν άνεργος και έβγαζε τον πόνο και την αγωνία του πάνω στον Τσαρλς, δέρνοντάς τον επανειλημμένα μέχρι τα δέκα του χρόνια. Το αποτέλεσμα ήταν ο Μπουκόβσκι να αρχίσει να νιώθει την εγκατάλειψη και την απομόνωση, και να μένει συνειδητά άπραγος με την έννοια της εναντίωσης, όχι μόνο απέναντι στον πατέρα του, αλλά και σε ολόκληρη την κοινωνία. Ο πατέρας του Τσαρλς τον επηρέασε πάρα πολύ στη ζωή του αλλά και στα γραπτά του. Είναι βασικός χαρακτήρας στη θεματολογία του, και γράφει γι' αυτόν ακόμα και στα τελευταία του ποιήματα στο κρεβάτι ενός νοσοκομείου, λίγο πριν πεθάνει.

Κατά τα σχολικά του χρόνια, ο Μπουκόβσκι διάβασε πολύ. Όταν αποφοίτησε, γράφτηκε στο κολέγιο του Λος Άντζελες για να σπουδάσει δημοσιογραφία και λογοτεχνία, ώστε να γίνει συγγραφέας. Ένα χρόνο μετά, η μητέρα του έγινε έξαλλη όταν ανακάλυψε κάποια κείμενά του, με τα οποία και τάισε τη μηχανή κουρέματος του γκαζόν. Ο Μπουκόβσκι έφυγε από το σπίτι του και έζησε σαν αλήτης ταξιδεύοντας προς την Ατλάντα. Εκεί έμεινε σε μια παράγκα όπου τρεφόταν καθημερινά με σοκολάτες. Αναγκάστηκε να γυρίσει, όμως, κάποια στιγμή σπίτι του, κάτι που θα έκανε συχνά τα επόμενα χρόνια όταν δεν θα είχε πουθενά αλλού να πάει.

### Μια περίοδος ασωτίας

Όταν η Αμερική πήρε μέρος ενεργά στον Β΄ Παγκόσμιο Πόλεμο, οι φίλοι του και κυρίως ο πατέρας του, τον πίεσαν να καταταγεί στο στρατό. Ο Μπουκόβσκι δεν ένιωθε πως ήθελε να πάει στον πόλεμο, κι έτσι ξεκίνησε μια ζωή περιφερόμενου άστεγου. Τον Αύγουστο του 1944 κρίθηκε ακατάλληλος για να εκτίσει τη στρατιωτική του θητεία και αργότερα κατέληξε για λίγο καιρό στη Νέα Υόρκη, όπου την περίοδο του πολέμου και σε ηλικία 24 ετών, δημοσίευσε το πρώτο του διήγημα *"Aftermath of a Lengthy Rejection Slip"* στο περιοδικό *Story Magazine*. Η Νέα Υόρκη δεν τον κέρδισε, όμως, και σύντομα έφυγε για πιο φιλόξενα μέρη.

Δυο χρόνια αργότερα,άλλο ένα διήγημά του, το *"20 Tanks From Kasseldown"*, θα δημοσιευθεί στο *Portfolio IΙΙ*. Ο Μπουκόβσκι απογοητεύτηκε από τη αργή διαδικασία εκδόσεων των έργων του, και σταμάτησε το γράψιμο για περίπου μία δεκαετία. Έζησε σε διάφορες πόλεις των Η.Π.Α, αλλά κυρίως στο Λος Άντζελες. Την περίοδο αυτή έκανε μια σειρά από απίθανες και περίεργες δουλειές, ενώ κοιμόταν σε φτηνά, ενοικιαζόμενα δωμάτια. Στις αρχές της δεκαετίας του '50, έπιασε προσωρινά δουλειά στο ταχυδρομείο ως ταχυδρόμος, αλλά την παράτησε μέσα σε λιγότερο από δύο χρόνια. Το 1955 μπήκε αιμορραγώντας εσπευσμένα στο νοσοκομείο απόρων, έχοντας "κερδίσει" ένα έλκος στομάχου, που παρά λίγο να τον σκοτώσει.

### Ένας μεγάλος συγγραφέας γεννιέται

Ο Μπουκόβσκι στο σπίτι του στο Σαν Πέντρο το 1990, με τους συγγραφείς *Mary Ann Swissler* και *Mat Gleason*.
Όταν βγήκε από το νοσοκομείο, ο Μπουκόβσκι ξεκίνησε να γράφει ποίηση. Αν και εξελίχθηκε σε έναν από τους πιο αυθεντικούς και με σημαντικότατη επιρροή μεταπολεμικούς ποιητές, ο Μπουκόβσκι δεν έτυχε αναγνώρισης στην Αμερική, ούτε σε μεγάλα περιοδικά, ούτε στην ακαδημία. To 1957 παντρεύτηκε την Μπάρμπαρα Φράι *(Barbara Frye)*, η οποία εξέδιδε το ποιητικό περιοδικό *Harlequin* και άρχισε να δημοσιεύει δουλειές του Μπουκόβσκι. Ο γάμος τους κράτησε περίπου δύο χρόνια. Μετά το διαζύγιο, ο Μπουκόβσκι ξαναγύρισε στο πιοτό, στην ποίηση, αλλά και στο ταχυδρομείο ως ταμίας, μια θέση την οποία κράτησε για πάνω από δώδεκα χρόνια.

Η πρώτη του ποιητική συλλογή *"Flower, Fist and Bestial Wail"* εκδόθηκε το 1959 σε ένα φυλλαδιάκι σε 200 αντίτυπα. Λίγο αργότερα, ο *Jon Edgar Webb* ο οποίος εξέδιδε το περιοδικό *"The Outsider"*, εντυπωσιάστηκε από τα ποιήματα του Μπουκόβσκι και άρχισε να δημοσιεύει δουλειές του. Αφιέρωσε ένα ολόκληρο τεύχος στον Μπουκόβσκι με τίτλο *"Outsider of the Year"*, και τελικά αποφάσισε να εκδόσει μια συλλογή της ποίησης του Μπουκόβσκι. Ο Μπουκόβσκι άρχισε να αποκτά φήμη σε underground περιοδικά και εφημερίδες, ενώ ξεκίνησε και μια στήλη στην εφημερίδα *"Open City"* του Λος Άντζελες, με το όνομα "Σημειώσεις ενός πορνόγερου" *("Notes of a Dirty Old Man")*. Τα κείμενα της στήλης αυτής εκδόθηκαν αργότερα σε ξεχωριστό βιβλίο.

Ο Μπουκόβσκι απέκτησε μεγάλη φήμη στο εξωτερικό, και κυρίως στη Γερμανία, όπου μέχρι τα τέλη της δεκαετίας του '70, ήταν ο πιο πετυχημένος Αμερικανός συγγραφέας εκεί. Φήμη απέκτησε ακόμη στη Γαλλία, αλλά και σε άλλα μέρη της Ευρώπης, όχι όμως και στις Η.Π.Α. όπου το κοινό δεν τον αποδέχθηκε, εκτός από ένα περιορισμένο αριθμό φανατικών οπαδών του. Ο ίδιος ο Μπουκόβσκι φερόταν προκλητικά, και βοήθησε να γίνει το όνομά του διαβόητο, προκαλώντας συνεχώς αρνητικές κριτικές εναντίον του.

### 100$ Για μια ζωή

Το 1969, ο Τζον Μάρτιν *(John Martin)*, εκδότης των *Black Sparrow Press*, δίνει 100$ το μήνα στον Μπουκόβσκι για το υπόλοιπο της ζωής του, ώστε να ασχοληθεί μόνο με τη συγγραφή. Ο Τσαρλς παραιτείται σε ηλικία 49 ετών από το ταχυδρομείο για να αφοσιωθεί στο γράψιμο. Όπως εξήγησε κι ο ίδιος αργότερα σε ένα γράμμα: *"Έχω μία από τις δύο επιλογές -- να παραμείνω στο ταχυδρομείο και να τρελαθώ... ή να μείνω εκεί έξω, να το παίξω συγγραφέας και να πεθάνω της πείνας. Αποφάσισα να πεθάνω της πείνας."*. Σε λιγότερο από ένα μήνα, έγραψε το πρώτο του βιβλίο που ήταν το *Ταχυδρομείο* *(Post Office)*, το οποίο εκδόθηκε το 1971.

Το 1976 ο Μπουκόβσκι γνώρισε την Λίντα *(Linda Lee Beighle)*, ιδιοκτήτρια ενός εστιατορίου. Δυο χρόνια αργότερα, το ζευγάρι μετακόμισε από την περιοχή του ανατολικού Χόλλυγουντ όπου ο Μπουκόβσκι είχε ζήσει τα περισσότερα χρόνια της ζωής του, στην κοινότητα του *San Pedro*, τη νοτιότερη περιοχή του Λος Άντζελες. Παντρεύτηκαν το 1985. 

Ο Τσαρλς Μπουκόβσκι, πέθανε από λευχαιμία στις 9 Μαρτίου 1994, στο *San Pedro* της Καλιφόρνια σε ηλικία 73 ετών, λίγο καιρό αφότου είχε τελειώσει το τελευταίο του βιβλίο "Αστυνομικό" *(Pulp)*. Πάνω στον τάφο του είναι γραμμένες οι λέξεις "Μην Προσπαθείς" *(Don't Try)*. Σύμφωνα με τη γυναίκα του, το νόημα των παραπάνω λέξεων έχει να κάνει με τις παρακάτω φράσεις: "Εάν σπαταλάς όλη σου την ώρα προσπαθώντας, τότε το μόνο που πράττεις είναι να προσπαθείς. Γι' αυτό μην προσπαθείς. Πράξε" *("If you spend all your time trying, then all you're doing is trying. So don't try. Just do").*

Το Έργο του
-----------

Ο Μπουκόβσκι έκανε τα πρώτα του βήματα μέσα από μικρά περιοδικά στα τέλη του '50, και συνέχισε κατ' αυτόν τον τρόπο μέχρι τις αρχές του '90. Τα ποιήματα και τα διηγήματά του εκδόθηκαν αργότερα από τις *Black Sparrow Press*, σαν συλλογικοί τόμοι της δουλειάς του. Ήταν πραγματικά ένας πολύ παραγωγικός συγγραφέας. Έγραψε χιλιάδες ποιήματα, εκατοντάδες διηγήματα και έξι μυθιστορήματα, με αποτέλεσμα να εκδοθούν πάνω από 50 βιβλία του. Ακόμα και 10 χρόνια μετά το θάνατό του, συνεχίζονταν να εκδίδονται βιβλία του με ανέκδοτο υλικό, ενώ ακόμα και σήμερα επανεκδίδονται τα βιβλία του.

### Επιρροές

Σημαντική επιρροή στο έργο του άσκησαν οι Άντον Τσέχοφ *(Anton Chekhov)*, *Knut Hamsun*, Έρνεστ Χέμινγουεϊ *(Ernest Hemingway)*, ΤζονΦάντε *(John Fante)*, Λουί-Φερντινάν Σελίν *(Louis-Ferdinand Céline)*, Φιοντόρ Ντοστογιέφσκι *(Fyodor Dostoyevsky)*, *D.H. Lawrence* και άλλοι, στους οποίους και αναφερόταν συχνά. Πολύ μεγάλη επιρροή είχε επίσης πάνω του και το Λος Άντζελες, και ήταν ένα από τα αγαπημένα του θέματα. Σε μια συνέντευξη που έδωσε το 1974, είχε πει χαρακτηριστικά: "Μένεις σε μια πόλη όλη σου τη ζωή, και καταλήγεις να ξέρεις κάθε δρόμο. Γνωρίζεις ολόκληρο το χωροταξικό σχέδιο της πόλης. Έχεις μια εικόνα του που βρίσκεσαι. ... Από τότε που μεγάλωσα στο Λ.Α. είχα πάντα τη γεωγραφική και πνευματική αίσθηση ότι ήμουν εδώ. Είχα αρκετό χρόνο να μάθω την πόλη. Δεν μπορώ να δω άλλο μέρος εκτός από το Λ.Α."

### Θεματολογία

Τα έργα του Τσαρλς Μπουκόβσκι είναι στην συντριπτική τους πλειοψηφία αυτοβιογραφικά, αν και ακόμη κι αυτά, περιέχουν αρκετά φανταστικά στοιχεία. Έχοντας ζήσει περίπου μια δεκαετία στο περιθώριο, μέσα από απορία, αλκοολισμό και συνεχείς καβγάδες, συνέλεξε ένα τεράστιο ποσό εμπειριών, τις οποίες και άρχισε να αποτυπώνει σιγά σιγά στα γραπτά του. Η φιγούρα του πατέρα του φαίνεται πως τον καταδιώκει συνεχώς, αποτυπώνοντας άλλοτε μίσος και αηδία προς το πρόσωπό του, κι άλλοτε μια ανθρώπινη κατανόηση, αναγνωρίζοντας τις συνθήκες που δημιούργησαν την προσωπικότητα του πατέρα του. 

Η εγκατάλειψη, ο πόνος, η φτώχεια, η απελπισία, εκφράζονται όλα μέσω των πρώιμων έργων του Μπουκόβσκι. Οι άνθρωποι που καταστράφηκαν επειδή δεν τους δόθηκε μια ευκαιρία, ή επειδή απλά δεν μπορούσαν να κάνουν κάτι καλύτερο στις ζωές τους. Αλκοολικοί, άστεγοι, πόρνες, άνθρωποι που ζουν την κάθε στιγμή, χωρίς να περιμένουν τίποτα από το αύριο. Ο Μπουκόβσκι κατάφερε να διεισδύσει στις ψυχές αυτών των ανθρώπων, και να παρουσιάσει τα ταλέντα τους, τις προσωπικότητές τους, την ανθρωπιά τους. Με τρόπο λυρικό και όχι επιθετικό, κατακρίνει τους πολιτικούς, τους στρατιωτικούς και τον πόλεμο, το αμερικάνικο όνειρο και ολόκληρη την κοινωνία. Μετά τη σχετική αναγνώρισή του και την εξέλιξη της κοινωνικής του κατάστασης, ο Μπουκόβσκι αλλάζει λίγο και τη θεματολογία του. Παύει να μιλά μόνο για ιστορίες χαμένων ανθρώπων. Συναναστρεφόμενος με διαφορετικούς ανθρώπους, διανθίζει τα έργα του με σαρκαστικά σχόλια για την καινούρια του ζωή, ωριμάζοντας και μαλακώνοντας λίγο το ύφος του.

### Κριτική

Από τη στιγμή του θανάτου του, ο Μπουκόβσκι έχει γίνει θέμα πάμπολλων άρθρων κριτικής απέναντι στη ζωή και το έργο του. Αν και αγαπήθηκε από πολλούς απλούς ανθρώπους και έγινε σύμβολο για ανθρώπους με ανικανότητες ή προβλήματα αλκοολισμού, οι ακαδημαϊκοί κριτικοί έχουν δώσει ελάχιστη σημασία στα γραπτά του. Θεωρείται όμως από πολλούς ως ένας πολύ σπουδαίος ποιητής, με μεγάλη επιρροή και πατέρας του κινήματος του βρώμικου ρεαλισμού. Οι Ζαν Ζενέ *(Jean Genet)* και Ζαν-Πωλ Σαρτρ *(Jean-Paul Sartre)* τον είχαν χαρακτηρίσει ως τoν "μεγαλύτερο ποιητή" της Αμερικής.

Βιβλιογραφία
------------

Σε παρένθεση εμφανίζεται ο ελληνικός τίτλος του έργου, εφ' όσον έχει εκδοθεί

* *Flower, Fist and Bestial Wail* (1960)
* *Longshot Pomes for Broke Players* (1962)
* *Run with the Hunted* (1962)
* *It Catches My Heart in Its Hand* (1963)
* *Grip the walls* (1964)
* *Cold Dogs in the Courtyard* (1965)
* *Confessions of a Man Insane Enough to Live with Beasts* (1965)
* *Crucifix in a Deathhand* (1965)
* *All the Assholes in the World and Mine* (1966)
* *The Genius of the Crowd* (1966)
* *Night's work* (1966)
* *At Terror Street and Agony Way* (1968)
* *Poems Written Before Jumping out of an 8 Story Window* (1968)
* *A Bukowski Sampler* (1969)
* *Days Run Away Like Wild Horses Over the Hills* (1969)
* *If we take* (1969)
* *Notes of a Dirty Old Man* (1969) --- (Σημειώσεις ενός Πορνόγερου Ι και ΙΙ)
* *Another Academy* (1970)
* *Fire Station* (1970)
* *Post Office* (1971) --- (Ταχυδρομείο) ― ελλην. μετάφρ. Έφης Φρυδά, "ΟΔΥΣΣΕΑΣ"
* *Erections, Ejaculations, Exhibitions and General Tales of Ordinary Madness* (1972) --- (Ερωτικές Ιστορίες Καθημερινής Τρέλας)
* *Me and your sometimes love poems* (1972)
* *Mockingbird, Wish Me Luck* (1972)
* *South of No North* (1973) --- (Ιστορίες μιας Θαμμένης Ζωής)
* *Burning in Water Drowning in Flame: Selected Poems 1955-1973* (1974)
* *55 beds in the same direction* (1974)
* *Factotum* (1975) --- (Άνθρωπος για Όλες τις Δουλειές)
* *The Last Poem & Tough Company* (1976)
* *Scarlet* (1976)
* *Art* (1977)
* *Love is a Dog from Hell* (1977)
* *Legs, Hips and Behind* (1978)
* *Women* (1978) --- (Γυναίκες) ― ελλην. μετάφρ. Χρύσας Τσαλικίδου, "ΟΔΥΣΣΕΑΣ"
* *You Kissed Lilly* (1978)
* *A Love Poem* (1979)
* *Play the Piano Drunk Like a Percussion Instrument Until the Fingers Begin to Bleed a Bit* (1979)
* *Shakespeare Never Did This* (1979)
* *Dangling in the Tournefortia* (1981)
* *Ham on Rye* (1982) --- (Τοστ Ζαμπόν)
* *Horsemeat* (1982)
* *The Last Generation* (1982)
* *Bring Me Your Love* (illustrated by Robert Crumb) (1983)
* *The Bukowski/Purdy Letters* (1983)
* *Hot Water Music* (1983) --- (Πόλη των Αγγέλων) και (Βρώμικος Κόσμος) *'*
* *Sparks* (1983)
* *Going Modern* (1984)
* *Horses Don't Bet on People and Neither Do I* (1984)
* *One For The Old Boy* (1984)
* *There's No Business* (illustrated by Robert Crumb) (1984)
* *War All the Time: Poems 1981-1984* (1984)
* *Alone In A Time Of Armies* (1985)
* *The Day it Snowed in L.A.* (1986)
* *Gold In Your Eye* (1986)
* *Relentless As The Tarantula* (1986)
* *The Wedding* (1986)
* *You Get So Alone at Times It Just Makes Sense* (1986)
* *Luck* (1987)
* *The Movie "Barfly"* (1987)
* *Beauti-Ful* (1988)
* *The Movie Critics* (1988)
* *Roominghouse Madrigals: Early Selected Poems 1946-1966* (1988)
* *Hollywood* (1989) --- (Ηollywood)
* *If You Let Them Kill You They Will* (1989)
* *Red* (1989)
* *We Ain't Got No Money Honey* (1989)
* *Darkness & Ice* (1990)
* *Not Quite Bernadette* (1990)
* *Septuagenarian Stew: Stories and Poems* (1990)
* *This* (1990)
* *In The Morning And At Night* (1991)
* *In The Shadow Of The Rose* (1991)
* *People Poems* (1991)
* *Last Night of the Earth Poems* (1992)
* *Now* (1992)
* *Three Poems* (1992)
* *Between The Earthquake* (1993)
* *Run with the Hunted: A Charles Bukowski Reader* (1993)
* *Screams from the Balcony: Selected Letters 1960-1970* (1993)
* *Those Marvelous Lunches* (1993)
* *Pulp* (1994) --- (Αστυνομικό)
* *Confession Of A Coward* (1995)
* *Heat Wave* (1995)
* *Living on Luck: Selected Letters 1960s-1970s, Volume 2* (1995)
* *Shakespeare Never Did This* (augmented edition) (1995)
* *Betting on the Muse: Poems & Stories* (1996)
* *The Laughing Heart* (1996)
* *Bone Palace Ballet* (1997)
* *A New War* (1997)
* *The Captain Is Out to Lunch and the Sailors Have Taken Over the Ship* (1998)
* *To Lean Back Into It* (1998)
* *Reach for the Sun: Selected Letters 1978-1994, Volume 3* (1999)
* *The Singer* (1999)
* *What Matters Most Is How Well You Walk Through the Fire* (1999)
* *Open All Night* (2000)
* *Popcorn In The Dark* (2000)
* *Beerspit Night and Cursing: The Correspondence of Charles Bukowski and Sheri Martinelli 1960-1967* (2001)
* *The night torn mad with footsteps* (2001)
* *Pink Silks* (2001)
* *The Simple Truth* (2002)
* *Sifting Through The Madness for the Word, The Line, The Way: New Poems* (2003) --- (Να Περιφέρεσαι στην Τρέλα)
* *as Buddha smiles* (2004)
* *The Flash of Lightning Behind the Mountain: New Poems* (2004) --- (Η Λάμψη της Αστραπής Πίσω από το Βουνό)
* *Slouching Toward Nirvana* (2005)
* *Come On In!: New Poems* (2006)

Ελληνικές μεταφράσεις
---------------------

* *Barry Miles - Η βιογραφία του Τσαρλς Μπουκόβσκι*, εισαγωγή, μετάφραση, επίμετρο: Γιάννης Λειβαδάς (Εξάντας 2019)
* *Η Μεταμοντέρνα Αμερικανική Ποίηση*, πρόλογος, μετάφραση: Γ. Λειβαδάς (Κουκούτσι 2017)
* *Η απουσία του ήρωα,*, μετάφραση Γ. Λειβαδάς, Ηριδανός 2014
* *Τοστ ζαμπόν*, μετάφραση Γιώργος - Ίκαρος Μπαμπασάκης, Μεταίχμιο 2013
* *Σκοτώνοντας την ώρα*, μετάφραση Γ. Λειβαδάς, Ηριδανός 2012
* *Ένα τετράδιο με λεκέδες από κρασί*, εισαγωγή και μετάφραση Γ. Λειβαδάς, Ηριδανός 2012
* *Η πιο όμορφη γυναίκα στην πόλη*, μετάφραση Γ. Λειβαδάς, Ηριδανός 2012
* *Στου τελευταίου ποτηριού το σφυροκόπημα,* εισαγωγή και μετάφραση Γ. Λειβαδάς, Ηριδανός 2010
* *Ο καπετάνιος έχει κόψει αλυσίδα και το πλοίο είναι στα χέρια των ναυτών*, μετάφραση Γ. Λειβαδάς, Ηριδανός 2008
* *Ποιήματα,* εισαγωγή και μετάφραση Γ. Λειβαδάς, Ηριδανός 2008
* *70 χρόνια φαγούρα - Ποιήματα και διηγήματα*, μετάφραση Χαράλαμπος Γιαννακόπουλος, Αθήνα: Ηλέκτρα, 2008
* *Να περιφέρεσαι στην τρέλα, αναζητώντας τη λέξη, τον στίχο, τη ζωή*, μετάφραση Σώτη Τριανταφύλλου, Αθήνα: Ηλέκτρα, 2006
* *Τσαρλς Μπουκόβσκι - Το μόνο που με νοιάζει είναι να ξύνομαι στη μασχάλη*, συνέντευξη του Τσαρλς Μπουκόβσκι στη Fernanda Pivano, μετάφραση Λένα Ταχμαζίδου, Αθήνα: Απόπειρα, 2006
* *Η λάμψη της αστραπής πίσω απ' το βουνό*, μετάφραση Σώτη Τριανταφύλλου επιμέλεια Ανθή Μπίσσα, Αθήνα: Ηλέκτρα, 2005
* *Αστυνομικό*, μετάφραση Γιώργος Μπλάνας, Αθήνα: Απόπειρα, 1996
* *Τρόμου και αγωνίας γωνία*, μετάφραση Γιώργος Μπλάνας, Αθήνα: Απόπειρα, 1994
* *Hollywood*, μετάφραση Λουκάς Θεοδωρακόπουλος, Αθήνα: Απόπειρα 1990
* *Βρώμικος κόσμος*, μετάφραση Έφη Καλλιφατίδη και Γιώργος Μπλάνας, Αθήνα: Απόπειρα, 1988
* *Υπεραστικό μεθύσι*, μετάφραση Γιώργος Μπλάνας, Αθήνα: Απόπειρα, 1987
* *Η αγάπη είναι ένας σκύλος απ' την κόλαση: Ποίηση 1960-1980*, επιλογή - μετάφραση Γιώργος Μπλάνας, Απόπειρα, 1986.
* *Σημειώσεις ενός πορνόγερου - Πεζά Β*, μετάφραση Ντίνα Σώτηρα, Απόπειρα, 1984
* *Σημειώσεις ενός πορνόγερου - Πεζά Α*, μετάφραση Τέος Ρόμβος, Απόπειρα, 1980
* *Ιστορίες μιας θαμμένης ζωής*, μετάφραση Έφη Φρυδά, Αθήνα: Οδυσσέας, 1982
* *Ταχυδρομείο*, μετάφραση Έφη Φρυδά, Αθήνα: Οδυσσέας, 1982
* *Γυναίκες*, μετάφραση Χρύσα Τσαλικίδου, Αθήνα: Οδυσσέας, 1981
* *Άνθρωπος για όλες τις δουλειές*, Αθήνα: Οδυσσέας, 1981
* *Μπουκόβσκι, επιλογή από το έργο του*, μετάφραση Αλέξης Τραϊανός, Θεσσαλονίκη: Εγνατία, 1980
* *Ποιήματα καί πεζά*, μετάφραση Αλίκη Γιατράκου-Fossi, Αθήνα: Πρόσπερος, 1979
* *Ερωτικές ιστορίες καθημερινής τρέλας*, μετάφραση Χρύσα Τσαλικίδου, Αθήνα: Οδυσσέας, 1980

Ταινίες
-------

* Μπουκόβσκι *Bukowski* (1973) - ένα ντοκιμαντέρ διάρκειας μιας ώρας με παραγωγό τον *Taylor Hackford* για την εκπαιδευτική τηλεόραση KCET στο Λος Άντζελες (κέρδισε το *Silver Reel Award* στο *San Francisco Film Festival*).
* Ιστορίες Καθημερινής Τρέλας *(Tales of Ordinary Madness)* (1981) - ο *Ben Gazzara* παίζει τον *Charles Serking*, ένα χαρακτήρα χαλαρά συνδεδεμένο με τον αυτοβιογραφικό χαρακτήρα του Μπουκόβσκι, Χένρι Τσινάσκι *(Henry Chinaski)*. Η αργή και δύσκαμπτη ταινία δεν είχε ποτέ απήχηση, και ο Μπουκόβσκι - αν και ήταν φίλος με τον *Gazzara* - κακολόγησε την ερμηνεία του ηθοποιού.
* Η ταινία *Barfly* (1987) με πρωταγωνιστή τον Μίκι Ρουρκ και γραμμένο από τον ίδιο τον Μπουκόβσκι, βασιζόταν στη ζωή του, με το βασικό χαρακτήρα να είναι το *alter-ego* του, Χένρι Τσινάσκι. Το μυθιστόρημα *Hollywood* βασίστηκε στις δοκιμασίες της κατασκευής της ταινίας.
* Τον ίδιο χρόνο όπου το *Barfly* έκανε ντεμπούτο (1987), βγήκε και η βελγική ταινία "Τρελή Αγάπη" *(Crazy Love)*, σκηνοθετημένη από τον *Dominique Deruddere*. Βασισμένη στο διήγημα του Μπουκόβσκι, *The Copulating Mermaid of Venice, California,* και σε κομάτια του "Τοστ Ζαμπόν" *(Ham on Rye)*, η ταινία εξιστορεί τη ζωή ενός άντρα, προβάλλοντας τρεις διαφορετικές βραδιές διασκορπισμένες μέσα σε 20 χρόνια. Η *Τρελή Αγάπη* μνημονεύτηκε από τον Μπουκόφσκι ως η αγαπημένη του κινηματογραφική διασκευή δουλειάς του.
* To 1988, ο Γάλλος σκηνοθέτης *Patrick Bouchitey* σκηνοθέτησε την ταινία μικρού μήκους *Lune Froide* (Ελληνικός τίτλος: *Κρύο Φεγγάρι*). Η ιστορία είναι μια ερμηνεία του διηγήματος *The Copulating Mermaid of Venice, California*. Προσαρμόστηκε έπειτα σε μια μεγαλύτερη έκδοση το 1991, με τον ίδιο τίτλο, αλλά και περιλαμβάνοντας αυτή τη φορά κομμάτια από το βιβλίο *Ερωτικές Ιστορίες Καθημερινής Τρέλας*.
* Ένα ντοκιμαντέρ με τον τίτλο *Bukowski: Born Into This* βγήκε στους αμερικανικούς κινηματογράφους στις 9 Ιουλίου, 2004, με γενικά καλές κριτικές. Ο ηθοποιός Σον Πεν όπως και οι μουσικοί Τομ Γουέιτς και Μπόνο, φίλοι και θαυμαστές του Μπουκόβσκι, εμφανίζονται στην ταινία.
* Μια διασκευή του μυθιστορήματος, "Άνθρωπος για Όλες τις Δουλειές" *Factotum*, γυρίστηκε στη Μινεσότα το 2004. Σκηνοθετήθηκε από τον *Bent Hamer*, και ο *Matt Dillon* παίζει το ρόλο του Χένρι Τσινάσκι.
* Μια διασκευή του διηγήματος του Μπουκόβσκι, *Bring Me Your Love,* γυρίστηκε στη Νέα Υόρκη το 2006. Σκηνοθετήθηκε από τον ανεξάρτητο φιλμοπαραγωγό *Gui Teixeira*.

Σημειώσεις
----------

1. 1 2  Εθνική Βιβλιοθήκη της Γερμανίας: (Γερμανικά) *Gemeinsame Normdatei*. Ανακτήθηκε στις 9  Απριλίου 2014.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb11894503x. Ανακτήθηκε στις 10  Οκτωβρίου 2015.
3. 1 2  «Encyclopædia Britannica» (Αγγλικά) biography/Charles-Bukowski. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας: (Γερμανικά) *Gemeinsame Normdatei*. Ανακτήθηκε στις 10  Δεκεμβρίου 2014.
5. ↑  «Henry Charles Bukowski». (Αγγλικά) Ανακτήθηκε στις 10  Μαρτίου 2021.
6. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb11894503x. Ανακτήθηκε στις 10  Οκτωβρίου 2015.
7. ↑  *CONOR.SI*. 15471459.
8. ↑  *CONOR.SI*. 80549731.
9. ↑  Ανακτήθηκε στις 4  Μαρτίου 2021.
10. ↑  Ανακτήθηκε στις 4  Μαρτίου 2021.
11. 1 2  *The Fine Art Archive*. cs.isabart.org/person/49452. Ανακτήθηκε στις 1  Απριλίου 2021.
12. ↑  www.nndb.com/people/132/000057958/.
13. ↑  «Featured Author: Charles Bukowski». (Αγγλικά) 26  Δεκεμβρίου 1999. Ανακτήθηκε στις 10  Μαρτίου 2021.
14. ↑  «MORE NOTES OF A DIRTY OLD MAN by Charles Bukowski». (Αγγλικά) Ανακτήθηκε στις 10  Μαρτίου 2021.
15. ↑  Ανακτήθηκε στις 14  Ιουνίου 2019.
16. ↑  Ανακτήθηκε στις 20  Ιουνίου 2019.
17. ↑  Έγγραφο του FBI Αρχειοθετήθηκε 2006-10-10 στο Wayback Machine. ανακτήθηκε 20 Οκτωβρίου 2006 από

Εξωτερικοί σύνδεσμοι
--------------------

|  |  |
| --- | --- |
| Wikiquote logoWikiquote logo | Στα Βικιφθέγματα υπάρχει υλικό σχετικό με το λήμμα:   **Τσαρλς Μπουκόφσκι** |

* 
* 
* Αναλυτική βάση δεδομένων του έργου του Μπουκόβσκι Αρχειοθετήθηκε 2006-04-05 στο Wayback Machine.
* Η σελίδα των μπιτ για τον Τσαρλς Μπουκόβσκι
* The Buk - Μια σύνοψη του Μπουκόβσκι
* Bukowski.org.ua - πρόζα και ποιήματα

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 64002815
* **Europeana**: agent/base/60588
* **ΕΒΕ**: 259461
* **AA**: 148650
* **BiblioNet**: **16108**
* LCCN: n79091866
* ISNI: 0000 0001 1405 9853
* GND: 11851735X
* SELIBR: 174402
* SUDOC: 026758725
* BNF: cb11894503x (data)
* BIBSYS: 90112958
* MusicBrainz: 1ad1c7db-cf3f-46c8-96e9-24be0a29e027
* NLA: 36355649
* NDL: 00463977
* NKC: jn20000720038
* ICCU: CFIV004032
* BNE: XX1156455
* CiNii: DA04241723

 |

 |